Source: http://docplayer.fi/13891206-Jhs-158-paikkatiedon-metatiedot.html
Timestamp: 2020-01-25 22:30:54+00:00
Document Index: 21294414

Matched Legal Cases: ['kko ', 'kko ', 'kko ', 'kko ', 'kko ', 'kko ']

JHS 158 Paikkatiedon metatiedot - PDF Free Download
1 JHS 158 Paikkatiedon metatiedot Versio:1.1 Julkaistu: Voimassaoloaika: Toistaiseksi Sisällys 1 Johdanto Taustaa Metatiedon osiot ja roolit INSPIRE metatietoprofiili Soveltamisala Termit ja määritelmät Viittaukset Lyhenteet Suosituksen sisältö ja rakenne Taulukon lukuohjeet Opastavat tiedot Liitteet Johdanto Tässä julkisen hallinnon suosituksessa määritellään vektori ja rasterimuotoisten paikkatietojen metatiedon sisältö ja annetaan ohjeita paikkatiedon kuvaamiseen ja metatiedon dokumentoimiseen. Suositus koskee digitaalisia paikkatietoja. Suosituksen tarkoituksena on luoda yhtenäinen käytäntö paikkatietojen ja paikkatietopalveluiden kuvailemiseksi. Yhtenäinen metatieto mahdollistaa paikkatietojen keskinäisen vertailun sekä kuvailutietojen vaihtamisen metatietopalvelujen kesken. Lisäksi laajasti saatavilla olevat standardinmukaiset metatiedot vähentävät päällekkäistä tietojen keräämistä. Suositus on tarkoitettu erityisesti paikkatiedon tuottajille, jotka ovat tiedon tuotantoprosessin yhteydessä velvollisia dokumentoimaan tietoaineistoa koskevat metatiedot. Suositus on tarkoitettu myös paikkatiedon käyttäjille, jotka uutta paikkatietoa tilatessaan voivat määritellä tietotarpeensa metatiedon avulla. 1.1 Taustaa Maa ja metsätalousministeriö julkaisi syksyllä 2004 kansallisen paikkatietostrategian 1. Strategiassa esitetään Suomen paikkatietoinfrastruktuurin kehittämiseksi tarvittavat periaatteet, tavoitteet ja toimenpiteet, joiden tarkoituksena on edistää tehokkaan ja kilpailukykyisen tietoyhteiskunnan kehittymistä. Strategiassa määritellyistä kehittämistarpeista tätä suositusta keskeisesti koskettavat yhteisten suositusten valmistelu ja 1 MMM (2004). Kansallinen paikkatietostrategia /18
2 käyttöönotto sekä metatietojen ylläpito ja metatietopalvelut. Metatietojen tulee strategian mukaan olla kattavia, ajantasaisia ja sovitun standardin mukaisia ja ne tulee asettaa saataville yleisen kansallisen metatietopalvelun avulla. Strategiassa otettiin huomioon Euroopan yhteisön paikkatietoinfrastruktuurin (INSPIRE) kehittämiseen tähtäävän direktiivin (2007/2/EC) 2 valmistelu. Infrastruktuurin yksi keskeinen osatekijä on paikkatietoaineistojen ja palveluiden metatiedot. Direktiivissä korostetaan jäsenvaltioiden vastuuta paikkatietojen ja paikkatietopalveluiden metatietojen tuottamisesta ja ajan tasalla pitämisestä. Sekä kansallisen paikkatietostrategian että INSPIRE:n linjausten mukaisesti tämä suositus perustuu ISO metatietostandardiin 3. Standardissa esitetään paikkatiedon metatiedon formaali malli ja määritellään metatiedon sisältö. Metatietokuvauksien tulee olla saatavilla verkkopalveluissa ISO/TS spesifikaatiossa 4 määriteltyjen XML skeemojen mukaisena XML rakenteena. Spesifikaatiossa esitetyt XML skeemat määrittelevät ISO standardin mukaisen metatietodokumentin rakenteen kun puolestaan itse ISO standardi määrittelee metatietodokumentin sisällön. XML skeemojen avulla voidaan varmistaa, että ISO standardin mukaisesti kuvailtu XML muotoinen metatietodokumentti noudattaa vaadittua rakennetta ja on siten yhteensopiva muiden vastaavien tietojärjestelmien kanssa. Tähän suositukseen vuonna 2009 tehdyn päivityksen käynnisti INSPIRE prosessissa tuotetun, metatietoon liittyvän toimeenpanosäännön valmistuminen joulukuussa Ao. toimeenpanosäännössä määritellään se, millä tavalla INSPIRE yhteyksissä sovelletaan ISO metatietostandardia. INSPIRE metatietoprofiilia käsitellään nyt tämän suosituksen liitteessä 4. Samalla on luovuttu alkuperäisestä, ISO 19115:n mukaisesta metatiedon ydinkohdat käsitteestä, ja tätä tarkastelleet liitteet 4 ja 5 käsittelevät nyt INSPIRE metatietoprofiilia. Samalla suosituksen sisältöä on ajantasaistettu mm. poistamalla koodilistoista vanhentuneita arvoja. Myös vuonna 2006 julkaistu korjausliite ISO standardiin on huomioitu päivityksessä. Esimerkki XML koodatusta INSPIRE profiilin mukaisesta metatietosisällöstä annetaan nyt liitteessä Metatiedon osiot ja roolit Metatieto on tietoa, joka kuvailee toista tietojoukkoa. Tässä suosituksessa metatiedolla tarkoitetaan tietoa, joka kuvailee paikkatiedon sisältöä ja rakennetta, laatua, saatavuutta ja sijaintitietoon liittyviä ominaispiirteitä. Vaikka suositus keskittyy paikkatietojen kuvailemiseen, voidaan sitä käyttää myös paikkatietopalvelun sisällön kuvaamiseen 5. Taulukossa 1 on esitetty paikkatietoa eri näkökulmista kuvailevat metatieto osiot sekä mitä osioon kuuluvilla metatietoelementeillä kuvaillaan. Nämä metatietoosiot sisältyvät tähän suositukseen. Englanninkieliset nimitykset ovat ISO standardin mukaisia. Metatieto osio Metatiedon tunnistamistiedot Metadata entity set information Resurssin tunnistamistiedot Identification information Näkökulma Metatietodokumentin yksilöiminen sekä muuta metatietoa metatiedosta. Metatieto osio sisältää myös metatietoelementtejä, joiden kautta siirrytään muihin metatieto osioihin. Resurssin (tietoaineisto tai palvelu) yksilöiminen sekä mm. resurssin sisällön, asiayhteyden ja 2 Euroopan parlamentin ja neuvoston direktiivi yhteisön paikkatietoinfrastruktuurin (INSPIRE) perustamisesta (2007). Saatavana mm. seuraavasta osoitteesta: lex.europa.eu/lexuriserv/lexuriserv.do?uri=oj:l:2007:108:0001:0014:fi:pdf 3 EN ISO 19115: 2005, Geographic Information Metadata 4 ISO/TS 19139: 2007, Geographic Information Metadata XML schema implementation 5 Paikkatiedosta ja paikkatietopalvelusta käytetään ISO standardin mukaisesti nimitystä resurssi. 2/18
3 käyttötarkoituksen kuvailemiseen tarkoitettuja metatietoelementtejä. Tietosisältö Tietoaineiston kohdeluettelon tunnistaminen tai Content information paikkatietojakauman tietosisällön kuvailu. Sovellusskeeman tiedot Tietoaineiston sovellusskeeman tunnistaminen ja Application schema information kuvailu. Sijaintitiedon esitystapatiedot Vektori ja rasterimuotoisen paikkatiedon Spatial representation information sijaintitiedon ominaispiirteiden kuvailu. Vertausjärjestelmän tiedot Tietoaineiston sijaintitiedon vertausjärjestelmän Reference system information tunnistaminen ja kuvailu. Tietoaineiston mitattavien ja kuvailtavien Laatutiedot laatutekijöiden tunnistaminen ja kuvailu sekä Data quality information mitattavan laatutuloksen raportointi. Tietoaineistoa koskevan visuaalisen Esitystapaluettelon tiedot kuvaustekniikan määrittelevän esitystapaluettelon Portrayal catalogue information tunnistaminen. Rajoitustiedot Resurssia koskevien, lakiin tai muihin ehtoihin Constraint information perustuvien rajoitusten kuvailu. Tietoaineiston jakelusta vastaavan tahon Jakelutiedot tunnistaminen sekä tiedonsiirtoon tai saantiin Distribution information liittyvien asioiden kuvailu. Ylläpitotiedot Tietoaineiston ja metatiedon ylläpitoa koskevien Maintenance information tietojen kuvailu. Kattavuustiedot Tietoaineiston sijainnillisen ja ajallisen kattavuuden Extent information kuvailu. Viitetiedot ja vastuullinen osapuoli Standardoitu viittaustapa resurssiin sekä resurssista Citation and responsible party information vastuussa olevan osapuolen tunnistaminen. Taulukko 1. Suosituksen sisältämät metatieto osiot sekä osion näkökulma. Tämä suositus keskittyy paikkatiedon aineistotasoiseen kuvailemiseen erotuksena aineistosarja sekä kohdetyyppi ja ominaisuustyyppitason kuvailemisesta (kuva 1). Aineistotasolla tarkoitetaan paikkatiedoista koostuvaa yksilöitävissä olevaa tietokokonaisuutta, jonka tiedot ovat yhden tai useamman kohdetyypin ilmentymiä tai paikkatietojakauman arvoja. Aineistotason metatiedossa voidaan kuitenkin ilmaista tietoaineistossa esiintyvät kohdetyypit ja niiden ominaisuustiedot. Aineistosarja Aineistotaso 2..* Aineisto 1 Kohteen ilmentymä Aineistosarjataso Kohdetyyppi ja 0..* ominaisuustyyppitaso Kohdetyyppi 10..* Ominaisuustyyppi Ominaisuuden ilmentymä 3/18
4 Kuva 1. Paikkatiedon eri hierarkiatasot, joita metatiedolla voidaan kuvailla. Tämä suositus keskittyy paikkatiedon aineistotason kuvailemiseen. Paikkatiedolla, kuten tiedolla yleensä, on tietty elinkaari (kuva 2). Metatiedon rooli riippuu elinkaaren vaiheesta, joita ovat paikkatiedon tuotanto sisältäen tiedon keruun ja ylläpidon, paikkatiedon haku, jakelu ja käyttö. Osittain samaa, osittain eri metatietoa tarvitaan elinkaaren eri vaiheissa. Oleellista on, että suurin osa metatiedosta tuotetaan ja dokumentoidaan paikkatiedon tuotantovaiheessa, koska paikkatiedon hakua, jakelua ja käyttöä ei voida tehdä tyydyttävästi ilman metatietoa. Metatiedon tuottamisen ja dokumentoimisen suurin vastuu on tiedon tuottajalla, koska on tarkoituksenmukaista dokumentoida metatieto paikkatiedon tuotannon yhteydessä. Metatietoa tulee myös ylläpitää aineistoon kohdistuvien muutosten yhteydessä. Jälkikäteen metatietoa on vaikea, osittain jopa mahdotonta tuottaa. Kuva 2. Ulommaisessa kehässä kuvataan paikkatiedon elinkaaren eri vaiheet. Sisemmät osat kuvaavat metatiedon roolia paikkatiedon suhteen kyseisessä elinkaaren vaiheessa. Paikkatieto kuvaa todellisuutta, joka voidaan jäsentää usealla eri tavalla riippuen tiedon käyttötarkoituksesta ja käyttäjäkunnasta. Tämän takia on olennaista, että tarvittavista paikkatiedoista laaditaan tietotuotemäärittely ennen tiedon hankintaa. Paikkatiedon tietotuotemäärittelyn laatimista käsitellään ISO standardissa 6. Jos paikkatieto tuotetaan tällaisen määrittelyn perusteella, on syntyvä tietoaineisto suoraan tietotuotemäärittelyn mukainen. On kuitenkin yleistä, että paikkatiedon tarpeisiin pyritään vastaamaan olemassa olevien paikkatietovarantojen avulla. Tällöin tietotuotemäärittelyä vastaava paikkatieto voi olla osa laajempaa paikkatietoaineistoa tai koostua useammasta paikkatietoaineistosta tai niiden osajoukoista. Metatieto kuvailee sitä paikkatietoaineistoa, joka voidaan luovuttaa käyttäjälle. Näin metatieto kohdistuu joko tietotuotemäärittelyn mukaiseen tai sitä laajempaan tai suppeampaan paikkatietokokonaisuuteen. Kuvassa 3 on esitetty eräs näkökulma tietotuotemäärittelyn ja metatiedon 6 EN ISO 19131: 2008, Geographic information Data product specifications 4/18
5 väliseen suhteeseen. 5/18
6 Tietotuotemäärittely Määrittelee Tietotuote Toteutetaan Metatieto Kuvaillaan Paikkatietoaineisto Kuva 3. Eräs näkökulma tietotuotemäärittelyn ja metatiedon väliseen suhteeseen Tietotuotemäärittelystä on hyötyä esimerkiksi käsitemallin laadinnassa. Käsitemallissa mallinnetaan paikkatiedon sisältö ja rakenne. Siinä käy ilmi tietoaineiston sisältämät kohdetyypit, kohdetyyppien ominaisuudet sekä kohdetyyppien väliset suhteet. Tuotannon yhteydessä tuottajan tulee kuvailla muun muassa paikkatiedon historiatiedot miten paikkatieto on kerätty tai mistä paikkatietoaineistoista kyseinen aineisto on johdettu ja mitä toimenpiteitä sille on tehty. Tuotannon yhteydessä tulee myös arvioida ja raportoida paikkatiedon laatu joko osana metatietodokumenttia tai erillisellä laaturaportilla. Käyttäjän aineistohaun aikana suorittamien kyselyiden tulokset perustuvat paikkatiedon metatietoon. Metatiedon ensisijainen tehtävä hakuprosessissa on auttaa käyttäjää hakukriteerit täyttävän tietoaineiston tunnistamisessa ja löytämisessä. Metatiedosta tulee myös ilmetä, miten ja millä ehdoilla tietoaineisto on saatavissa ja käytettävissä. Paikkatiedon käyttöönottoa edeltää käyttäjän suorittama arviointi, sopiiko tietoaineisto aiottuun käyttöön. Arviointivaiheen metatieto on kuvailevaa tietoa muun muassa tietoaineiston sisällöstä ja käyttötarkoituksesta, joita esimerkiksi tuotantovaiheessa arvioidut ja raportoidut laatutiedot täydentävät. Siirtoon liittyvä metatieto sisältää teknistä tietoa, jonka tarkoituksena on helpottaa paikkatiedon siirtämistä käyttöympäristöstä toiseen informaatiota menettämättä. Metatieto tulee säilyttää itse paikkatiedon yhteydessä. Kattavasti kuvaileva ja hyvin dokumentoitu metatieto edesauttaa paikkatiedon arvon säilymistä ja samalla vältytään siltä, että tieto olisi sitoutunut sitä tuottaviin tai ylläpitäviin henkilöihin. Vaikka edellä kuvatussa elinkaariajattelussa aineiston tuottajan rooli metatiedon tuottajana on korostunut, paras lopputulos saadaan tuottajan ja käyttäjän yhteistyön tuloksena. Käyttäjän tulisi muun muassa dokumentoida metatiedossa milloin ja mihin tarkoituksiin hän on aineistoa käyttänyt. Näin yhden käyttäjän tietämys saadaan välittymään myös muille käyttäjille. Vastaavasti osa metatiedosta voidaan saada käyttäjän paikkatiedon tuotantoa varten tekemästä tietotuotemäärittelystä. 1.3 INSPIRE metatietoprofiili INSPIRE metatietoprofiilissa on poimittu ISO standardin laajasta elementtijoukosta suppea metatietoelementtien osajoukko. Nämä kaikkiaan 27 metatietoelementtiä on suunnattu erityisesti hakupalveluiden toimintaympäristöön, ne siis ennen kaikkea tukevat paikkatietoaineistojen löytämistä ja 6/18
7 identifiointia. Siksi nämä elementit tulisi aina kuvata, vaikka ne ISO standardin mukaan eivät kaikilta osin ole pakollisia. Paikkatietojen yhteiskäyttö sekä arvon säilyminen edellyttävät kuitenkin tämän suosituksen mukaisten metatietojen keräämistä kokonaisuudessaan. Yksittäiset INSPIRE metatietoprofiilin elementit on ryhmitelty kymmeneen eri kategoriaan, jotka osin vastaavat ISO 19115:n mukaisia metatietoryhmiä. Profiilin elementit on esitetty taulukossa 2. Kunkin elementin elementtipolku on esitetty tarkemmin liitteessä 4. INSPIRE metatietoprofiilin elementit 1. Yksilöiminen 1.1 Resurssin nimi 1.2 Resurssin tiivistelmä 1.3 Resurssin tyyppi 1.4 Resurssin osoite 1.5 Yksilöivä resurssitunniste 1.6 Liitännäisresurssi 1.7 Resurssin kieli 2. Paikkatietojen ja paikkatietopalvelujen luokittelu 2.1 Aiheluokka 2.2 Paikkatietopalvelutyyppi 3. Avainsana 3.1 Avainsanan arvo 3.2 Lähteenä oleva rajattu sanasto 4. Maantieteellinen sijainti 4.1 Sijaintia rajaava suorakaide 5. Aikaviite 5.1 Ajallinen kattavuus 5.2 Julkaisupäivä 5.3 Viimeisin päivitysajankohta 5.4 Luontiajankohta 6. Laatu ja käyttökelpoisuus 6.1 Historiatieto 6.2 Erotuskyky 7. Sääntöjenmukaisuus 7.1 Määrittely 7.2 Sääntöjenmukaisuusaste 8. Saatavuus ja käyttörajoitukset 8.1 Saatavuus ja käyttöehdot 8.2 Julkisen saatavuuden rajoitukset 9. Paikkatietoaineistojen ja palvelujen tuottamisesta, hallinnasta, ylläpidosta ja jakelusta vastaavat organisaatiot 9.1 Vastuutaho 9.2 Vastuutahon rooli 10. Metatietoa koskevat metatiedot 10.1 Metatiedosta vastaava taho 10.2 Metatiedon päiväys 10.3 Metatiedon kieli 2 Soveltamisala Tässä julkisen hallinnon suosituksessa määritellään digitaalisten vektori ja rasterimuotoisten paikkatietojen metatiedon sisältö. Tätä suositusta tulee noudattaa, kun paikkatietoja kuvataan julkisiin metatieto ja hakemistopalveluihin. Paikkatietojen lisäksi tämän suosituksen mukaisesti voidaan kuvailla paikkatietopalveluja. Suositus on yhdenmukainen ISO metatietostandardin kanssa. INSPIREmetatietoja kuvailtaessa tulee seurata liitteessä 4 annettuja ohjeita. Standardin kuva aineistoille (ilma ja satelliittikuvat) suunnatut metatietoelementit on rajattu tämän suosituksen ulkopuolelle. Kuva aineistojen 7/18
8 metatietoja käsitellään yksityiskohtaisesti mm. ISO , ISO/TR ja ISO standardeissa. ISO standardin mukaisesti dokumentoitujen metatietojen tiedonsiirtoon tarkoitetut XML skeemat on määritelty ISO spesifikaatiossa. Paikkatiedon laatua sekä paikkatietopalvelua, tiedonsiirtoa, mallinnusta ja tietotuotemäärittelyjä varten on omat JHS suosituksensa. 3 Termit ja määritelmät Tämän suosituksen kannalta keskeiset termit on koottu geoinformatiikan sanastosta 10, joka on laadittu tukemaan paikkatiedon standardien käyttöä. Suluissa on kuvattu termi englanniksi. geometria; geometriatieto (geometry) Paikkatietokohteen muotoa kuvaava tieto. georeferointi (georeferencing) Sijaintia koskevan tiedon liittäminen muuhun tietoon. hila (grid) Tasajakoisen koordinaatiston mukaan suunnattu ruudusto. kohde (feature) Objekti, joka vastaa yksilöitävissä olevaa reaalimaailman abstraktia tai konkreettista asiaa tai ilmiötä. kohdeluettelo (feature catalogue) Luettelo, jossa on määritelty käsitemallissa mukana olevat kohdeluokat, niiden ominaisuudet ja kohteiden väliset suhteet. koordinaattijärjestelmä (coordinate reference system) Datumin ja koordinaatiston muodostama vertausjärjestelmä, jonka avulla kohteen sijainti voidaan ilmaista yksikäsitteisesti. kuvaileva laatutekijä (data quality overview element) Tietotuotteen laatukuvauksen kuvailevaa laatutietoa ilmentämä laatutekijä. laadun arviointimenettely (data quality evaluation procedure) Tietotuotteen laadun arvioinnissa sovellettujen sekä tulosten raportoinnissa käytettyjen toimintojen tai prosessien määritelty suoritustapa. laatu (quality) Tietotuotteen ominaisuuksista muodostuva kokonaisuus, johon perustuu tuotteen kyky täyttää siihen kohdistuvat vaatimukset. Paikkatiedon laatu on tiedon soveltuvuutta siihen käyttötarkoitukseen, johon käyttäjä sitä aikoo käyttää ja tiedon tuottaja sitä tarjoaa. laatumittari (data quality measure) Mitattavan laatutekijän osatekijän mittari. 7 ISO : 2009, Geographic Information Metadata Part 2: Extensions for imagery and gridded data 8 ISO/TR 19121: 2000, Geographic Information Imagery and gridded data 9 ISO/DTS 19130: 2008, Geographic Information Imagery sensor models for geopositioning 10 Geoinformatiikan sanasto (2005). Sanastokeskus TSK ry. 8/18
9 laatuvaatimustaso (conformance quality level) Laatutulokselle määritelty kynnysarvo tai kynnysarvojen joukko, joiden avulla voidaan selvittää, kuinka hyvin tietotuote vastaa tietotuotemäärittelyä tai käyttäjän vaatimuksia. metatieto (metadata) Tietoa kuvaileva tieto. Metatieto kuvailee resurssia. Resurssi voi olla tietoaineisto tai palvelu. metatietoelementti (metadata element) Yksittäinen, nimettävissä oleva osa metatietoa. Metatietoelementti voi olla paikkatietoa kuvaileva tai metatiedon rakennetta määräävä elementti. metatietoryhmä (metadata entity) Metatieto osion osajoukko, joka koostuu tietoa samasta näkökulmasta kuvailevista metatietoelementeistä. metatieto osio (metadata section) Metatiedon osajoukko, joka kuvailee tietoa tietystä näkökulmasta ja koostuu toisiinsa liittyvistä metatietoryhmistä ja/tai metatietoelementeistä. mitattava laatutekijä (data quality element) Tietotuotteen laatukuvauksen mitattavaa laatutietoa ilmentävä laatutekijä. mitattavan laatutekijän osatekijä (data quality subelement) Osatekijä, joka kuvailee mitattavan laatutekijän tiettyä näkökulmaa. paikkatieto (geographic information; geospatial information; geoinformation; geographic data; geospatial data) Tietoa kohteista, jonka paikka Maan suhteen tunnetaan. paikkatietoaineisto (geographic dataset; spatial dataset) Paikkatiedosta koostuva tietoaineisto. paikkatietojakauma (coverage) Alueen kattavana jatkumona esitetty paikkatieto. palvelu (service) Organisoidun toiminnan tuloksena syntyvä aineeton hyödyke tarpeiden tyydyttämiseksi. profiili (profile) Yhden tai useamman standardin joukko tai osajoukko tiettyä toimintaympäristöä varten. resurssi (resource) Vaatimuksen täyttävä keino tai hyödyke. Resurssi voi olla esimerkiksi paikkatietoaineisto tai paikkatietopalvelu. sovellusskeema (application schema) Skeema, joka kuvaa yhden tai useamman sovellusalan tarvitsemaa tietoa. vaatimuksenmukaisuus (conformance) Laatuvaatimustason mukaisten vaatimusten täyttyminen. 9/18
10 tietotuotemäärittely (data product specification) Tietotuotteen yksityiskohtainen kuvailu tuotannon, myynnin, käytön tai jonkin muun toiminnan tarpeisiin. tietoaineisto (dataset) 11 Yksilöitävissä oleva kokoelma tietoja. tietoaineistosarja (dataset series) Kokoelma tietoaineistoja, joihin liittyy pääosin sama metatietosisältö. tietotuote (data product) Tietoaineistosta tai tietoaineistosarjasta muodostuva tuote, joka voidaan luovuttaa sellaisenaan tai tiedon sijainnin tai sisällön perusteella rajattuina osina tiettyyn käyttötarkoitukseen. 3.1 Viittaukset ISO/TS 19103: 2005, Geographic information Conceptual schema language EN ISO 19113: 2005, Geographic information Quality principles EN ISO 19115: 2005, Geographic information Metadata ISO/TS 19139: 2007, Geographic information Metadata XML schema implementation 3.2 Lyhenteet DTS INSPIRE ISO JHS TC TS TR UML WD XML Draft Technical Specification The Infrastructure for Spatial Information in Europe International Organization for Standardization Julkisen hallinnon suositus Technical Committee Technical Specification Technical Report Unified Modeling Language Working Draft Extensible Markup Language 4 Suosituksen sisältö ja rakenne Suositus koostuu määrittelyosasta ja viidestä liitteestä: Liite 1 sisältää UML luokkakaavion jokaisesta metatieto osiosta (paketti) ISO standardin mukaisesti. Yksi kaavio esittää yhden metatieto osion sisältämät metatietoryhmät (luokka) ja elementit (attribuutit). Laatutiedot on osion laajuuden vuoksi esitetty kolmen kaavion avulla. Koodilistat ovat luokkakaavionotaation mukaan luokkia. Liite 2 sisältää metatietotaulukot, jotka on ryhmitelty kokonaisuuksiksi luokkakaavioiden pakettien ja luokkien mukaan. Taulukoissa on esitetty suomennokset ISO standardin metatieto osioiden, ryhmien ja elementtien nimelle ja määritelmälle. Luokkakaavioissa esitetyt metatietoelementtien kertaantumismääre ja tietotyyppi on esitetty myös taulukoissa. Taulukossa ei kuitenkaan esitetä aivan kaikkia 11 Termiä tietoaineisto käytetään ISO standardissa kaikkien eri hierarkiatasojen paikkatiedoille. 10/18
11 19115:n mukaisia elementtejä, vaan sisältöä on kansallisista lähtökohdista karsittu. Lisäksi taulukoista selviää ehdot tai metatietoelementtiä koskevat muut huomautukset. Luokkakaavion ja metatietotaulukon terminologian suhde on esitetty alla. UML luokkakaavio Paketti Luokka Attribuutti Yhteys Metatietotaulukko Metatieto osio Metatietoryhmä Metatietoelementti Metatietoelementti Liite 3 sisältää koodilistat. Kun metatietoelementin tietotyyppi on Lista B.x.x tai Luettelo B.x.x, elementille annetaan arvo standardin mukaisesta koodilistasta. Liite 4 ohjeistaa, miten ISO standardin mukaisia metatietoelementtejä käytetään laadittaessa INSPIRE yhteensopivia metatietokuvauksia. INSPIRE:n metatietoihin liittyvä toimeenpanosääntö sisältää 27 metatietoelementtiä, joista 25 vastaa ISO 19115:n elementtejä. Sen lisäksi INSPIRE metatietoihin sisältyy kaksi elementtiä, jotka on määritelty palveluihin liittyvässä standardissa ISO 19119, eivätkä esiinny ISO 19115:ssa. Liite 5 sisältää aineistojen ja palvelujen kuvaamiseen soveltuvan esimerkkipohjan, jossa INSPIREmetatietoelementtien sijoittumista ISO 19115:n mukaiseen elementtirakenteeseen on havainnollistettu. Pakollisuusasteet ja kertaantumismääreet käyvät ilmi liitteen 2 metatietotaulukoista. Liite 6 sisältää esimerkin ISO spesifikaation mukaisesta, XML rakenteena esitetystä metatiedosta sekä aineiston että palvelun osalta. 4.1 Taulukon lukuohjeet Liitteen 2 metatietotaulukoissa on harmaalla ja valkoisella pohjalla olevia rivejä. Täysin harmaapohjaisen rivin metatietoelementti edustaa luokkaa (metatietoryhmää), jonka kohdalla taulukossa edetään rivin viimeisessä sarakkeessa määriteltyjen rivien Rivit xxx xxx kohdalle. Nämä rivit edustavat niitä metatietoelementtejä, jotka kyseinen luokka sisältää. Tietotyyppi/ Esim: Nro Nimi Määritelmä Min Max Ehdot Arvoalue 78 DQ_Laatutiedot DQ_DataQuality 1 1 Luokka/ Rivit Jos rivin viimeinen kenttä on harmaapohjainen, edetään kentässä olevan nuolen osoittaman xxx rivin kohdalle. Tällainen rivi edustaa joko yhteyttä kuvaavaa metatietoelementtiä tai elementtiä, joka saa tietotyypikseen jonkun toisen luokan (metatietoryhmän). 11/18
12 Esim: Nro Nimi Määritelmä Min Max Ehdot 79 Laatukuvauksen laajuus scope 1 1 Tietotyyppi/ Arvoalue Luokka/ 138 Ainoastaan täysin valkoisella pohjalla olevalle metatietoelementille dokumentoidaan kuvailutieto. Esim: Nro Nimi Määritelmä Min Max Tietotyyppi/ Ehdot Arvoalue 28 Status Luokka/ 0 N status Lista B Nro Suosituksessa metatietoelementtien rivinumerointi on ISO standardin mukainen. Numeroinnissa on joitakin aukkoja, koska suositukseen ei ole sisällytetty kaikkia standardin määrittelemiä metatietoelementtejä Nimi Jokaisella metatietoelementillä on sekä suomen että englanninkielinen nimi. Englanninkielinen nimi on sama kuin ISO standardissa, ja sitä käytetään XML skeemoissa. Metatietoryhmää edustavan metatietoelementin nimi alkaa aina kahdella isolla kirjaimella, kuten esimerkiksi MD_ tai DQ_. Metatietoelementin nimi on yksilöllinen ainoastaan kunkin metatietoryhmän sisällä Määritelmä Metatietoelementtien merkitys on esitetty suomeksi. Mukana on myös ISO standardin englanninkielinen metatietoelementtiä koskeva määritelmä Min Jokaiselle metatietoelementille on määritelty kertaantumismääre, ts. pakollisuusasteet, kuinka monta kertaa elementin tulee ilmetä tietyssä paikassa yhden XML formaatissa olevan metatietodokumentin sisällä. Suosituksessa metatietoelementtien pakollisuusasteet ovat XML skeemojen mukaiset, koska metatiedot oletetaan viime kädessä tallennettavan ISO spesifikaation XML skeemoja tukevaksi XMLdokumentiksi. Tästä johtuen myös sellaiset kohdat, joille ei dokumentoida itse kuvailutietoa (kuten metatietoryhmää edustavat metatietoelementit), on kirjattava osaksi metatietodokumenttia. Merkintä 0 tarkoittaa, että elementti voi olla esiintymättä kertaakaan, eli se on vapaaehtoinen ja voidaan kuvailla tarvittaessa. Merkintä 0 tai 1 tarkoittaa, että elementtiin liittyy aina jokin ehto. Ehdon täyttyessä elementistä tulee pakollinen, jolloin se on kuvailtava kerran. Kun ehto ei täyty, kohta voidaan jättää kuvailematta. Merkintä 1 tarkoittaa, että elementti on pakollinen ja se on dokumentoitava aina. Joissain tapauksissa vapaaehtoinen metatietoryhmä sisältää pakollisia elementtejä. Nämä elementit tulevat pakollisiksi ainoastaan siinä tapauksessa, että vapaaehtoinen, rakenteessa ylempitasoinen metatietoelementti dokumentoidaan. 12/18
13 4.1.5 Max Jokaiselle metatietoelementille on annettu lukumäärä, kuinka monta kertaa se enimmillään voi ilmetä tietyssä paikassa yhden metatietodokumentin sisällä. Merkintä 1 rajoittaa esiintymiskerran yhteen. Toistettavissa olevaa, rajoittamatonta esiintymiskertaa kuvaa N. Esiintymiskerta voi olla ennalta määritelty myös muuksi kuin yhdeksi, jolloin kyseessä oleva elementtiä toistetaan numeron esittämän määrän verran (esim. 2 ) Ehdot Metatietoelementin kuvailutiedon pakollisuus voi määräytyä jonkin ehdon perusteella. Ehto on esitetty Ehdot sarakkeessa ja ehdon täyttyessä elementistä tulee pakollinen. Ehdot saraketta käytetään myös stereotyypin tunnistamiseen. Stereotyyppien määrittely on UML:n mekanismi laajentaa elementtien semantiikkaa. Tämän suosituksen näkökulmasta katsottuna stereotyyppien tarkoituksena on antaa lisämerkitys metatietoryhmälle. Alla on määritelty tässä suosituksessa esiintyvät stereotyypit. Stereotyyppi <<Enumeration>> <<CodeList>> <<DataType>> <<Union>> <<Abstract>> Määrittely Tietotyyppi, jonka ilmentymät muodostavat listan sananmukaisista arvoista. Kuten edellä, mutta sananmukaisten arvojen lista on laajennettavissa. Tietotyyppi, joka määrittelee elementin arvojoukon useampaa muuta metatietoelementtiä käyttämällä. Käytetään määrittelemään mahdollisten, toisilleen vaihtoehtoisten metatietoelementtien joukkoa. Luokka, josta ei ole tarkoitus tehdä ilmentymää. Abstraktin luokan nimi on kirjoitettu kursiivilla Tietotyyppi Jokaiselle metatietoelementille on määritelty sille annettavan arvon tietotyyppi. Tietotyypit määritellään ISO/TS spesifikaatiossa, joista tässä suosituksessa esiintyvät tietotyypit on esitetty alla. Spesifikaatiossa määriteltyjen tietotyyppien lisäksi ISO standardissa on määritelty stereotyypin <<DataType>> avulla useita muita tietotyyppejä. Nämä käyvät ilmi sekä liitteen 1 luokkakaavioista että liitteen 2 metatietotaulukoista. Tietotyyppi Numerics (Numeerinen) Real (Reaaliluku) Integer (Kokonaisluku) Text (Teksti) CharacterString (Merkkijono) ISO standardissa rajoittamattomien Esimerkit/huomautukset , , 3211 Aineisto kattaa koko Suomen 12 ISO/TS 19103: 2005, Geographic information Conceptual schema language 13/18
14 merkkijono arvojen osalta esitetään viittaus standardin ISO/IEC merkkivalikoimaan Truth (Totuusarvo) Boolean (Boolen) Date and time (Aikamääre) DateTime (Päivämäärä ja aika) Leksikaalinen muoto päivän ja ajan esittämiselle: ' '? yyyy ' ' mm ' ' dd 'T' hh ':' mm ':' ss ('.' s+)? (zzzzzz)?, missä ' '? yyyy = nelinumeroinen vuosiluku ' ' = päivämäärän osien erottelu toisistaan mm = kuukausi kahdella numerolla dd = kuukauden päivä kahdella numerolla T = päivämäärän ja kellonajan erottelu toisistaan hh = tunnit kahdella numerolla ':' = kellonaikaosien erottelu toisistaan mm = minuutit kahdella numerolla ss = sekunnit kahdella numerolla '.' s+ (? jos olemassa) = sekunnin murto osa(t) zzzzzz (? jos tiedossa) = aikavyöhyke Date (Päivämäärä) Kuten edellä, mutta ilman kellonaikaa. tosi, epätosi (11. toukokuuta 2005) T11:50:59+02:00 (18. maaliskuuta 2005, 59 sekuntia yli kello 11:50:n, aikaero UTC:n verrattuna kaksi tuntia) HUOM 1: Annettavan arvon tulee sisältää vähintään vuosiluku. HUOM 2: Aikavyöhykkeen oletetaan olevan UTC, jos kellonaika on annettu, mutta aikavyöhykettä ei ole ilmaistu (18. maaliskuuta 2005) Collection types (Kokoelmat) Set (Joukko) Rajallinen joukko arvoja, missä kukin arvo esiintyy ainoastaan yhden kerran. Yleinen muoto on Set<T>, missä T on annettava arvo. Sequence (Sarja) Joukko arvoja, missä arvoilla on tietty järjestys. Samaa arvoa voidaan toistaa. Yleinen muoto on Sequence<T>, missä T on annettava arvo. Set<GF_Feature>, missä <GF_Feature> on T:n ilmentymä. Sequence<MD_Dimension>, missä <MD_Dimension> on T:n ilmentymä. Enumeration types (Luetellut tyypit) Enumeration (Luettelo) Luettelon ilmentymät saavat literaalisen arvon. Luettelo on hyvin ymmärretty lista mahdollisista arvoista. Luettelo ei ole laajennettavissa. ISO standardissa luettelot ovat stereotyyppejä muotoa <<Enumeration>>. CodeList (Lista) {arvo1, arvo2, arvo3} HUOM: Tässä suosituksessa luetteloita on kaksi; teemaa ja pikselin orientaatiota koskevat luettelot, jotka on esitetty liitteessä 3. {arvo1, arvo2, arvo3...} 14/18
15 Kuten luettelo, mutta lista on avoin ja siten laajennettavissa. ISO standardissa listat ovat stereotyyppejä muotoa <<CodeList>>. HUOM: Tässä suosituksessa listat on esitetty liitteessä 3. Record types (Tietuetyypit) Record (Tietue), RecordType (Tietueen tyyppi) Tietue (Record) koostuu heterogeenisestä joukosta komponenttiarvoja, joihin viitataan kiinteillä tunnuksilla. Tietueen komponenttiarvojen tietotyypit on määritelty erillisessä tietueen tyyppikuvauksessa (RecordType). (Oulu; ; 1511,3) (Nimi: CharacterString; Asukasluku: Integer; Pinta ala: Real) Derived types (Johdetut tyypit) Measure (Mitta) Toiminnon tai prosessin tuloksena saatu lukuarvo ja sen mittayksikkö UnitOfMeasure (UOM) (Mittayksikkö) Fysikaalisen suureen tai esim. ajan kulumisen mittaamiseen käytetty mittayksikkö 0.05 mm, 20 metriä metri sekunti senttimetri tunti UomLength (Pituuden mittayksikkö) Pituuden (kahden kohteen välinen etäisyys) mittaamiseen käytetty mittayksikkö metri, kilometri senttimetri tuuma, jalka, jaardi, maili Angle (Tasokulma) Tasokulman suuruutta mitataan joko radiaaneina tai asteina Distance (Etäisyys) Kahden kohteen välinen etäisyys tai pituus. Arvoksi annetaan positiivinen luku, johon liitetään mittayksikkö (129.0, 141.0, 26.0, 35.5) 200 km 1,2 km 500 m 1,0 cm Binary (Binäärinen) ISO/TS ei jostain syystä määrittele binääristä tietotyyppiä. Seuraavat kohdat eivät ole varsinaisesti tietotyyppejä, mutta niiden tapauksissa käytetään liitteen 2 metatietotaulukoiden tietotyyppi saraketta määriteltäessä metatietoelementin tai ryhmän luonnetta. Luokka (Luokka) Luokka on metatietoryhmä, joka ei ole abstrakti luokka, koosteluokka tai erikoistettu luokka. Metatietoelementti voi saada tietotyypiksi jonkin toisen luokan (metatietoryhmän), jolloin ko. elementin arvoalue kattaa määritellyn luokan metatietoelementit. Yhteys (Association) Metatietoelementti määrittelee kahden luokan välisen yhteyden. 15/18
16 Erikoistettu luokka (Specified class) Luokka (metatietoryhmä) voidaan määritellä jonkin toisen luokan (metatietoryhmän) aliluokaksi, jolloin sitä kutsutaan erikoistetuksi luokaksi. Koosteluokka (Aggregated class) Luokka (metatietoryhmä) on jonkin toisen luokan (metatietoryhmän) osa Arvoalue Arvoalue ilmaisee metatietoelementin sallittavien arvojen joukon. Metatietoryhmän arvoalue sisältää niiden metatietoelementtien rivinumerot Rivit xx xx, jotka se kattaa. Yhteyttä edustavan metatietoelementin arvoalue > xx osoittaa siihen metatietoryhmään, jonka se saa arvoalueeksi. Kuvailtavan metatietoelementin arvoalue määrittelee elementille annettavan sallittavan arvojoukon, kuten esimerkiksi sen listan, mistä arvo valitaan. Arvojoukon ollessa Vapaa teksti kuvailutiedon sisällölle ei ole asetettu rajoituksia. Muihin ISO sarjan standardeihin viittaavat arvoalueet on esitetty alla olevassa taulukossa. TM_PeriodDuration Käytetään ilmaisemaan asian ajallista kestoa. Leksikaalinen muoto asian ajallisen keston ilmaisemiselle on: PnYn MnDTnH nmns, missä ny = ajan kesto vuosissa nm = ajan kesto kuukausissa nd = ajan kesto päivissä T = päivämäärän ja kellonajan erottelu toisista nh = ajan kesto tunneissa nm = ajan kesto minuutteina ns = ajan kesto sekunteina TM_Primitive TM_Primitive on abstrakti luokka, joka jaetaan kahteen abstraktiin aliluokkaan: TM_GeometricPrimitive, jonka kautta voidaan kuvailla tietoaineiston geometristen objektien ajallista ulottuvuutta sekä TM_TopologicalPrimitive, jonka kautta voidaan kuvailla tietoaineiston topologisten objektien ajallista ulottuvuutta. TM_GeometricPrimitive jaetaan edelleen kahteen aliluokkaan: TM_Instant, jonka kautta voidaan kuvailla ajallista sijaintia tiettynä ajan hetkeä sekä TM_Period, jonka kautta voidaan kuvailla ajallista sijaintia aikajaksona. TM_TopologicalPrimitive jaetaan edelleen kahteen aliluokkaan: TM_Node, joka on 0 ulotteinen topologinen Esimerkki/huomautukset P1Y3M6DT14H45S (1 vuosi, 3 kuukautta, 6 päivää, 14 tuntia ja 45 sekuntia) TM_PeriodDuration määritellään ISO standardissa. Esimerkiksi tietoaineiston laatukuvauksen laajuuden määritteleminen ajallisen kattavuuden kautta. Aloitusajankohta: Lopetusajankohta: Tässä tapauksessa laatukuvaus koskee sitä tietoaineiston osaa, joka on esim. kerätty / prosessoitu tmv. aloitusajankohdan ja lopetusajankohdan välisenä aikana. TM_Primitive määritellään ISO standardissa EN ISO 19108: 2005, Geographic information Temporal schema 16/18
17 primitiivi ajassa, geometrinen toteutus on TM_Instant. Toinen aliluokka TM_Edge on 1 ulotteinen topologinen primitiivi ajassa, geometrinen toteutus on TM_Period. GF_FeatureType Ilmaistaan tarkastelun alla olevat kohdetyypit. Jokaiselle kohdetyypille täytyy antaa nimi ja määritelmä, joka kuvailee kohdetyyppiä. GF_FeatureType määritellään ISO standardissa. GF_AttributeType Ilmaistaan tarkastelun alla olevan kohdetyypin ominaisuustyypit. GF_AttributeType määritellään ISO standardissa. GM_Point Pisteen koordinaattiarvot (x, y) koordinaattiparina. Koordinaattiarvot annetaan asteina. Nimi: Liikenneverkot Määritelmä: Maalla ja vesillä käytettävät kulku ja kuljetusyhteydet sekä niihin liittyvät laitteet. Nimi: Ankkuripaikka Ominaisuuden arvon tyyppi: GM_Point Määritelmä: Vesikulkuväylän varrella oleva turvallinen pysähdyspaikka. (65.01, 25.28) GM_Point määritellään ISO standardissa. GM_Object Kohteen koordinaattiarvot (x, y) koordinaattipareina siten, että ensimmäinen ja viimeinen koordinaattipari ovat samoja. Koordinaattiarvot annetaan asteina. GM_Object määritellään ISO standardissa Opastavat tiedot Tätä suositusta ylläpitää Julkisen hallinnon tietohallinnon neuvottelukunta JUHTA, puh (09) 16001, sähköposti: jhs suositukset.fi. Suosituksen sisältöä koskeviin tiedusteluihin vastaa Maanmittauslaitoksen kehittämiskeskus, Suosituksen mukainen metatietoeditori ja hakemisto löytyy osoitteesta: ja lisäohjeita suosituksen mukaisen metatiedon tuottamisesta osoitteesta: kuvailuun JHS järjestelmän verkkosivut: suositukset.fi/ 5.1 Liitteet Liite 1: UML kaaviot Liite 2: Metatietotaulukot 17/18
18 Liite 3: Koodilistat Liite 4: INSPIRE metatietoprofiili Liite 5: INSPIRE metatietoprofiilin esimerkkipohja Liite 6: Esimerkki XML koodauksesta 18/18
1. Johdanto Laaturaportin rakenne ja sisältö... 2
JHS 160 Paikkatiedon laadunhallinta Liite V: Laaturaportti Sisällysluettelo 1. Johdanto... 2 2. Laaturaportin rakenne ja sisältö... 2 Liite V (Normatiivinen) Mitattavien laatutietojen raportoiminen laaturaportilla
1. Johdanto... 2 1. 1 Taustaa... 2. 2. Soveltamisala... 3. 3. Viittaukset... 3. 4. Termit... 4. 5. Lyhenteet... 5
JUHTA JHS 160 Paikkatiedon laadunhallinta Versio: Julkaistu: 22.6.2006 Voimassaoloaika: 30.6.2009 Sisällysluettelo 1. Johdanto... 2 1. 1 Taustaa... 2 2. Soveltamisala... 3 3. Viittaukset... 3 4. Termit...